**ทิศทางการจัดการศึกษา โรงเรียนนวมินทราชูทิศ ทักษิณ**

**วิสัยทัศน์ (Vision)**

โรงเรียนนวมินทราชูทิศ ทักษิณ จัดการศึกษาให้นักเรียนมีความรู้คู่คุณธรรม ดำรงชีวิตตามหลักปรัชญาของเศรษฐกิจพอเพียงและมีคุณภาพระดับมาตรฐานสากล

**พันธกิจ (Mission)**

1. พัฒนาหลักสูตรสถานศึกษาเพื่อให้ผู้เรียนมีคุณภาพตามมาตรฐานการศึกษา ดำรงชีวิตอยู่ในสังคมไทยและสังคมโลกได้อย่างมีความสุข
2. ส่งเสริมให้ผู้เรียนและบุคลากรมีคุณธรรม จริยธรรม สร้างจิตสำนึกความเป็นไทยและดำรงชีวิตตามหลักปรัชญาของเศรษฐกิจพอเพียง
3. เสริมสร้างระบบดูแลช่วยเหลือนักเรียนโดยใช้ภาคีเครือข่าย
4. ส่งเสริมละพัฒนาบุคลากรอย่างต่อเนื่องให้มีความรู้ด้านภาษาต่างประเทศ เทคโนโลยี และมีความเชี่ยวชาญเฉพาะด้าน สามารถจัดการศึกษาได้อย่างมีประสิทธิภาพ
5. บริหารจัดการด้วยหลักธรรมาภิบาลอย่างมีคุณภาพ
6. เสริมสร้างความร่วมมือเครือข่ายการแลกเปลี่ยนเรียนรู้ทั้งภายในและภายนอกประเทศ
7. พัฒนาสภาพแวดล้อมและแหล่งเรียนรู้ สื่อ อุปกรณ์และเทคโนโลยีที่ทันสมัยให้สอดคล้องต่อ การจัดการศึกษาอย่างมีคุณภาพ
8. นำระบบการนิเทศ มาพัฒนาการจัดการศึกษาอย่างมีประสิทธิภาพ
9. ส่งเสริมสนับสนุนนักเรียนให้มีทักษะเพื่อการประกอบอาชีพตามพระบรมราโชบายของ

สมเด็จพระเจ้าอยู่หัวรัชกาลที่ 10

### เป้าประสงค์ (Goals)

ผู้เรียนเป็นบุคคลที่มีศักยภาพในการส่งเสริมการเรียนรู้ สู่การพัฒนาอย่างยั่งยืน ภายใต้คำขวัญของโรงเรียนเฉลิมพระเกียรติ ส่งเสริมวัฒนธรรมประเพณีของไทย การยิ้มไหว้ ทักทาย แต่งกายดี วจีงาม

เป็นวัฒนธรรมองค์กร

**กลยุทธ์ (Strategies)**

|  |  |  |
| --- | --- | --- |
|  | **กลยุทธ์** | **โครงการ** |
| **กลยุทธ์ที่ 1** | **รักษ์ศักดิ์ศรี** | **นวมินท์สง่างาม** |
| **กลยุทธ์ที่ 2** | **มีคุณธรรม** | **นวมินท์มีสุข** |
| **กลยุทธ์ที่ 3** | **นำวิชาการ** | **นวมินท์เป็นหนึ่ง** |
| **กลยุทธ์ที่ 4** | **สืบสานงานพระราชดำริ** | **นวมินท์เดินตามรอยพ่อ** |

**นโยบายของโรงเรียน**

**ข้อที่ 1** ยกระดับผลสัมฤทธิ์ทางการเรียนทั้ง 8 กลุ่มสาระการเรียนรู้ให้เพิ่มขึ้นอย่างน้อยร้อยละ 5

**ข้อที่ 2** ปลูกฝังคุณธรรม จริยธรรม ระเบียบวินัย สร้างความสำนึกความเป็นไทยและวิถีชีวิตตามหลักปรัชญา

 ของเศรษฐกิจพอเพียง

**ข้อที่ 3** พัฒนาระบบการศึกษา พัฒนาครูและนักเรียนเพื่อเข้าสู่ศตวรรษที่ 21

**ข้อที่ 4** สนับสนุนส่งเสริมนักเรียนที่มีความสามารถพิเศษด้านดนตรี กีฬา วิชาการ ศิลปและเทคโนโลยี

**ข้อที่ 5** ปรับปรุงภูมิทัศน์ และสภาพแวดล้อมภายในโรงเรียนให้เอื้อต่อการเรียนรู้

**ข้อที่ 6** พัฒนาครูและบุคลากรทางการศึกษาทั้งระบบให้สามารถพัฒนาการเรียนการสอนได้อย่างมีคุณภาพ

**ข้อที่ 7** ส่งเสริมสนับสนุนนักเรียนให้มีทักษะเพื่อการประกอบอาชีพ

**มาตรฐานการศึกษา ระดับการศึกษาขั้นพื้นฐานเพื่อการประกันคุณภาพภายในของสถานศึกษา**

**ฉบับลงวันที่ 24 ธันวาคม พ.ศ. 2561**

**มาตรฐานที่ 1 คุณภาพของผู้เรียน**

1.1 ผลสัมฤทธิ์ทางวิชาการของผู้เรียน

1) มีความสามารถในการอ่าน เขียน การสื่อสาร และการคิดคำนวณ

2) มีความสามารถในการคิดวิเคราะห์ คิดวิจารณญาณ อภิปรายแลกเปลี่ยนความคิดเห็นและแก้ปัญหา

3) ความสามารถในการสร้างนวัตกรรม

4) มีความสามารถในการใช้เทคโนโลยีสารสนเทศและการสื่อสาร

5) มีผลสัมฤทธิ์ทางการเรียนตามหลักสูตรสถานศึกษา

6) มีความรู้ ทักษะพื้นฐาน และเจตคติที่ดีต่องานอาชีพ

 1.2 คุณลักษณะที่พึงประสงค์ของผู้เรียน

1) การมีคุณลักษณะและค่านิยมที่ดีตามที่สถานศึกษากำหนด

2) ความภาคภูมิใจในท้องถิ่นและความเป็นไทย

3) การยอมรับที่จะอยู่ร่วมกันบนความแตกต่างและหลากหลาย

4) สุขภาวะทางร่างกาย และลักษณะจิตสังคม

**มาตรฐานที่ 2 กระบวนการบริหารและการจัดการของผู้บริหารสถานศึกษา**

 2.1 มีเป้าหมาย วิสัยทัศน์ และพันธกิจที่สถานศึกษากำหนดชัดเจน

 2.2 มีระบบบริหารจัดการคุณภาพของสถานศึกษา

 2.3 ดำเนินงานพัฒนาวิชาการที่เน้นคุณภาพผู้เรียนรอบด้านตามหลักสูตรสถานศึกษาและ ทุกกลุ่มเป้าหมาย

 2.4 พัฒนาครูและบุคลากรให้มีความเชี่ยวชาญทางวิชาชีพ

 2.5 จัดสภาพแวดล้อมทางกายภาพและสังคมที่เอื้อต่อการจัดการเรียนรู้อย่างมีคุณภาพ

 2.6 จัดระบบเทคโนโลยีสารสนเทศเพื่อสนับสนุนการบริหารจัดการและการจัดการเรียนรู้

**มาตรฐานที่ 3 กระบวนการจัดการเรียนการสอนที่เน้นผู้เรียนเป็นสำคัญ**

 3.1 จัดการเรียนรู้ผ่านกระบวนการคิดและปฏิบัติจริง และสามารถนำไปประยุกต์ใช้ในชีวิตได้

 3.2 ใช้สื่อ เทคโนโลยีสารสนเทศและแหล่งเรียนรู้ที่เอื้อต่อการเรียนรู้

 3.3 มีการบริหารจัดการชั้นเรียนเชิงบวก

 3.4 ตรวจสอบและประเมินผู้เรียนอย่างเป็นระบบและนำผลมาพัฒนาผู้เรียน

 3.5 มีการแลกเปลี่ยนเรียนรู้และให้ข้อมูลสะท้อนกลับเพื่อพัฒนาและปรับปรุงการจัดการเรียนรู้

**มาตรฐานที่ 4 มาตรฐานด้านอัตลักษณ์ของสถานศึกษา**

 ลูกนวมินท์มีความจงรักภักดีต่อสถาบันพระมหากษัตริย์

 4.1 ผู้เรียนน้อมนำหลักปรัชญาของเศรษฐกิจพอเพียงมาใช้ในการดำเนินชีวิต

 4.2 ผู้เรียนสามารถสร้างสรรค์ผลงานตามจินตนาการในด้านศิลปะ ดนตรี นาฏศิลป์ กีฬา

 4.3 ผู้เรียนสามารถนำแนวคิดจากโครงการพระราชดำริของ

 พระบาทสมเด็จพระปรมินทรมหาภูมิพลอดุลยเดช มาประยุกต์ใช้ในชีวิตประจำวัน

 4.4 ผู้เรียนเข้าร่วมกิจกรรมวันสำคัญของสถาบันพระมหากษัตริย์ และบำเพ็ญประโยชน์เพื่อถวาย

 เป็นพระราชกุศล แด่พระบาทสมเด็จพระปรมินทรมหาภูมิพลอดุลยเดช

**1. โครงการนวมินท์สง่างาม**

**สนองนโยบายโรงเรียน**

 **ข้อที่ 2** ปลูกฝังคุณธรรม จริยธรรม ระเบียบวินัย สร้างความสำนึกความเป็นไทยและวิถีชีวิตตามหลักปรัชญาของเศรษฐกิจพอเพียง

**สอดคล้องกลยุทธ์ของโรงเรียน**

กลยุทธ์ที่ 1 รักษ์ศักดิ์ศรี

กลยุทธ์ที่ 2 มีคุณธรรม

**สนองมาตรฐานการศึกษาขั้นพื้นฐานและประเด็นพิจารณา**

มาตรฐานที่ 1 คุณภาพของผู้เรียน

 1.2 คุณลักษณะที่พึงประสงค์ของผู้เรียน

มาตรฐานที่ 4 มาตรฐานด้านอัตลักษณ์ของสถานศึกษา

**วัตถุประสงค์**

 1. เพื่อสร้างเสริมให้นักเรียน มีคุณลักษณะและค่านิยมที่ดีตามที่สถานศึกษากำหนด โดยไม่ขัดกับกฎหมายและวัฒนธรรมอันดีของสังคม

 2. เพื่อสร้างเสริมให้นักเรียน มีความภูมิใจในท้องถิ่นและความเป็นไทย

 3. เพื่อสร้างเสริมให้นักเรียน รู้จักและยอมรับที่จะอยู่ร่วมกันบนความแตกต่างและหลากหลาย

 4. เพื่อสร้างเสริมให้นักเรียน มีสุขภาวะทางร่างกายและลักษณะจิตสังคม

 5. นักเรียนมีความภาคภูมิใจในการเป็นนักเรียนกลุ่มโรงเรียนนวมินทราชูทิศ

 6. สถานศึกษามีการบริหารจัดการที่แสดงออกถึงความจงรักภักดีและเทิดทูนสถาบันพระมหากษัตริย์

**2. โครงการนวมินท์มีสุข**

**สนองนโยบายโรงเรียน**

 **ข้อที่ 2** ปลูกฝังคุณธรรม จริยธรรม ระเบียบวินัย สร้างความสำนึกความเป็นไทยและวิถีชีวิตตามหลักปรัชญาของเศรษฐกิจพอเพียง

**ข้อที่ 5** ปรับปรุงภูมิทัศน์ และสภาพแวดล้อมภายในโรงเรียนให้เอื้อต่อการเรียนรู้

**ข้อที่ 6** พัฒนาครูและบุคลากรทางการศึกษาทั้งระบบให้สามารถพัฒนาการเรียนการสอนได้อย่างมีคุณภาพ

**สอดคล้องกลยุทธ์ของโรงเรียน**

กลยุทธ์ที่ 2 มีคุณธรรม

**สนองมาตรฐานการศึกษาขั้นพื้นฐานและประเด็นพิจารณา**

มาตรฐานที่ 2 กระบวนการบริหารและการจัดการของผู้บริหารสถานศึกษา

**วัตถุประสงค์**

 1. เพื่อให้โรงเรียนมีเป้าหมาย วิสัยทัศน์และพันธกิจในการพัฒนาคุณภาพการจัดการโรงเรียนที่ชัดเจน

 2. เพื่อวางแผนพัฒนาคุณภาพการจัดการศึกษาของโรงเรียน ดำเนินการพัฒนาที่เน้นคุณภาพของผู้เรียนรอบด้านอย่างเป็นรูปธรรม

3. เพื่อวางแผนพัฒนาครูและบุคลากรให้มีความเชี่ยวชาญทางวิชาชีพ

4. เพื่อวางแผนการบริหารจัดการข้อมูลสารสนเทศของโรงเรียนอย่างเป็นระบบ

5. เพื่อวางแผนและจัดสภาพแวดล้อมทางกายภาพและสังคมของโรงเรียนให้เอื้อต่อการจัดการเรียนรู้อย่างมีคุณภาพ

6. เพื่อให้ทุกฝ่ายได้มีส่วนร่วมต่อการจัดการศึกษาซึ่งจะส่งผลให้การจัดการศึกษาของโรงเรียนมีคุณภาพและได้มาตรฐาน

7. เพื่อให้โรงเรียนได้มีการกำกับติดตามประเมินผลการบริหารและการจัดการศึกษาที่มีคุณภาพ

8. เพื่อส่งเสริมให้นักเรียนตระหนักในค่านิยมด้านคุณธรรม จริยธรรม สามารถนำไปประยุกต์ใชในชีวิตประจำวันได้อย่างมีประสิทธิภาพซึ่งจะเป็นการสร้างทรัพยากรบุคคลของชาติให้มีคุณธรรมจริยธรรมและมีประสิทธิภาพอันเป็นปัจจัยในการพัฒนาประเทศให้เกิดประสิทธิผลต่อไป

9. เพื่อส่งเสริมให้นักเรียนมีคุณธรรม จริยธรรม และสามารถดำเนินชีวิตได้อย่างมีความสุข

10. เพื่อส่งเสริมและพัฒนาให้นักเรียนมีสติรู้ตัวตลอดเวลา

11. เพื่อส่งเสริมและพัฒนาให้นักเรียนใช้ชีวิตในสังคมอย่างมีความสุข

**3. โครงการนวมินท์เป็นหนึ่ง**

**สนองนโยบายโรงเรียน**

 **ข้อที่ 1** ยกระดับผลสัมฤทธิ์ทางการเรียนทั้ง 8 กลุ่มสาระการเรียนรู้ให้เพิ่มขึ้นอย่างน้อยร้อยละ 5

**ข้อที่ 4** สนับสนุนส่งเสริมนักเรียนที่มีความสามารถพิเศษด้านดนตรี กีฬา วิชาการ ศิลปและเทคโนโลยี

**ข้อที่ 6** พัฒนาครูและบุคลากรทางการศึกษาทั้งระบบให้สามารถพัฒนาการเรียนการสอนได้อย่างมีคุณภาพ

**ข้อที่ 7** ส่งเสริมสนับสนุนนักเรียนให้มีทักษะเพื่อการประกอบอาชีพ

**สอดคล้องกลยุทธ์ของโรงเรียน**

กลยุทธ์ที่ 3 นำวิชาการ

**สนองมาตรฐานการศึกษาขั้นพื้นฐานและประเด็นพิจารณา**

มาตรฐานที่ 1 คุณภาพของผู้เรียน

1.1 ผลสัมฤทธิ์ทางวิชาการของผู้เรียน

มาตรฐานที่ 3 กระบวนการจัดการเรียนการสอนที่เน้นผู้เรียนเป็นสำคัญ

**วัตถุประสงค์**

 1. เพื่อให้นักเรียนมีความสามารถในการอ่าน เขียน การสื่อสาร และการคิดคำนวณตามเกณฑ์ของ

แต่ละระดับชั้น

 2. เพื่อให้นักเรียนมีความสามารถในการคิดวิเคราะห์ คิดวิจารณ์ อภิปราย แลกเปลี่ยนความคิดเห็นและแก้ปัญหา

3. เพื่อให้นักเรียนมีความสามารถในการใช้เทคโนโลยีสารสนเทศและการสื่อสาร

4. เพื่อให้นักเรียนมีความก้าวหน้าทางการเรียนตามหลักสูตรสถานศึกษา

5. เพื่อให้นักเรียนมีความก้าวหน้าทางการเรียน และพัฒนาผลการสอบวัดระดับชาติ

6. เพื่อให้นักเรียนความพร้อมในการศึกษาต่อ การฝึกงาน หรือการทำงาน

7. เพื่อให้ครูสามารถจัดกระบวนการเรียนการสอนที่สร้างโอกาสให้ผู้เรียนทุกคนมีส่วนร่วม

8. เพื่อให้ครูจัดการเรียนการสอนที่ยึดโยงกับบริบทของชุมชนและท้องถิ่น

9. เพื่อให้ครูตรวจสอบและประเมินความรู้ความเข้าใจของผู้เรียนอย่างเป็นระบบ และมีประสิทธิภาพ

**4. โครงการนวมินท์เดินตามรอยพ่อ**

**สนองนโยบายโรงเรียน**

 **ข้อที่ 2** ปลูกฝังคุณธรรม จริยธรรม ระเบียบวินัย สร้างความสำนึกความเป็นไทยและวิถีชีวิตตามหลักปรัชญาของเศรษฐกิจพอเพียง

**ข้อที่ 4** สนับสนุนส่งเสริมนักเรียนที่มีความสามารถพิเศษด้านดนตรี กีฬา วิชาการ ศิลปและเทคโนโลยี

**ข้อที่ 7** ส่งเสริมสนับสนุนนักเรียนให้มีทักษะเพื่อการประกอบอาชีพ

**สอดคล้องกลยุทธ์ของโรงเรียน**

กลยุทธ์ที่ 4 สืบสานงานพระราชดำริ

**สนองมาตรฐานการศึกษาขั้นพื้นฐานและประเด็นพิจารณา**

มาตรฐานที่ 4 มาตรฐานด้านอัตลักษณ์ของสถานศึกษา

**วัตถุประสงค์**

 1. เพื่อให้นักเรียนมีความภาคภูมิใจในความเป็นนักเรียนกลุ่มโรงเรียนนวมินทราชูทิศ

 2. เพื่อเสริมสร้างให้ผู้เรียนน้อมนำพระอัจฉริยภาพด้านศิลปะ ดนตรี กีฬา เป็นแนวทางปฏิบัติ

3. เพื่อให้สถานศึกษากำหนดรูปแบบการบริหารจัดการที่แสดงออกถึงความจงรักภักดีและเทิดทูนสถาบันพระมหากษัตริย์

4. เพื่อให้นักเรียนมีทักษะการดำรงชีวิตตามแนวหลักปรัชญาของเศรษฐกิจพอเพียง

5. เพื่อให้นักเรียนมีความตระหนักและเห็นคุณค่าการดำรงชีวิตตามหลักปรัชญาของเศรษฐกิจพอเพียง

6. เพื่อให้นักเรียนมีทักษะเพื่อการประกอบอาชีพ